
λήψη ασφαλιστικών μέτρων από την Επιτροπή για 
συμμετοχή τούτων στην 18η Γιορτή Βιβλίου που 

Απόρριψη της από 13.4.1995 καταγγελίας των απούντων 
εκδοτών Παντελή Αναστασιάδη, Ηλία Μπουκουμάνη 
κ.λπ. κατά το μέρος της οποίας ζητείται η λήψη ασφα¬ 
λιστικών μέτρων από την Επιτροπή για συμμετοχή τού¬ 
των στην 18η Γιορτή Βιβλίου που διοργανώνει ο ΣΕΒΑ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
(Άρθρου 8 Ν. 703/1977, όπως αυτός αντικαταστάθηκε 
από το άρθρο 4 του Ν. 1934/1991 και εξακολουθεί να 
ισχύει κατά τον κρίσιμο χρόνο, σύμφωνα με το άρθρο 7 
παρ. 3 του Ν. 2296/1995). 

Συνεδρίασε στην αίθουσα 612 του Υπουργείου Εμπο¬ 
ρίου στις 19.4.1995 και ώρα 14.00 με την εξής σύνθεση: 

Πρόεδρος ο Γεώργιος Σκουλούδης και Μέλη τους Πα¬ 
ναγιώτη Αθανάσογλου, Ιωάννη Καρυώτη και Ιωάννα 
Χατζή. "Τα λοιπά Μέλη Τακτικά ή Αναπληρωματικά δεν 
ήταν παρόντα λόγω κωλύματός τους. 

Γραμματέας η Σταυρούλα Χατζή. 

θέμα της Συνεδριάσεως ήταν η εξέταση της από 


13.4.1995 αιτήσεως των* εκδοτών 1) Παντελή Αναστα¬ 
σιάδη, 2) Ηλία Μπουκουμάνη, 3) Γεωργίου Ψύχαλου, 4) 
Κωνσταντίνου Ζουμπουλάκη, 5) Έφη Βασιλάκου, 6) Ιω¬ 
άννη Κονιδάρη, 7) Ιωάννη Σμυρνιωτάκη, 8) Παύλου Βου- 
δούρη, 9) Σταματίου Στίνη, 10) Ιωάννη Σιιλαίδη, 11) Γ εωρ- 
γίου Μέρμηγκα, 12) Γεωργίου Παπαδόπουλου, 13) Σπυρί¬ 
δωνα Μαρίνη, 14) Χρήστου Παπαδόπουλου, 15) Ιωάννη 
Καρακάτσογλου, 16) Νικολάου Βότση, 17) ΟδυσσέαΧατ- 
ζόπουλου και 18) Αντώνη Παγουλάτου κατά το μέρος της 
οποίας ζητείται η λήψη προσωρινών μέτρων από την Επι¬ 
τροπή για συμμετοχή τους στη 18η Γιορτή Βιβλίου που 
διοργανώνει ο Σύλλογος Εκδοτών Βιβλιοπωλών Αθηνών. 

Κατά τη συζήτηση της αίτησης παραστάθηκαν οι πληρε¬ 
ξούσιοι Δικηγόροι Νικόλαος Μοσχοβάκος και Χαρίλαος 
Μειδάνης για λογαριασμό των με αριθμούς 1,2,3,4,6,7, 
8 και 14 (όπως αριθμούνται πιο πάνω) απούντων. Οι υπό¬ 
λοιποι αιτούντες αν και κλητεύθηκαν για να ακουστούν 
δεν παραστάθηκαν. 

Για το Σύλλογο Εκδοτών Βιβλιοπωλών Αθηνών παρα¬ 
στάθηκε ο Πρόεδρός του θαν. Καστανιώτης, καθώς και οι 
πληρεξούσιοι δικηγόροι Μιχαήλ Μαρίνος Παναγιώτης Νι- 
κολόπουλος X. Σουλδάτσου. 

Στην αρχή της συζητήσεως έλαβε το λόγο ο Γ ενικός Ει¬ 
σηγητής Παναγιώτης θωμόπουλος, ο οποίος ανέπτυξε 
την εισήγησή του. 

Ακολούθως έλαβαν το λόγο οι πληρεξούσιοι δικηγόροι 
των μνημονευομένων απούντων, οι οποίοι ανέπτυξαν τις 
απόψεις τους και παρέσχον πληροφορίες, εξηγήσεις και 
διευκρινίσεις σε ερωτήσεις που τους υπέβαλαν ο Πρόε¬ 
δρος και τα Μέλη της Επιτροπής. Τέλος έλαβαν το λόγο οι 
πληρεξούσιοι δικηγόροι του Σ.Ε.Β.Α. καθώς και ο Πρόε¬ 
δρός του, οι οποίοι ομοίως ανέπτυξαν τις απόψεις τους και 
παρέσχον πληροφορίες, εξηγήσεις και διευκρινίσεις σε 
ερωτήσεις που τους υπέβαλαν ο Πρόεδρος και τα Μέλη 
της Επιτροπής. 

Στις 27.4.95 η Επιτροπή συνήλθε σε διάσκεψη, όπως 
ειδικότερα αναφέρεται στα πρακτικά, κατά την οποία 
αφού έλαβε υπόψη τα στοιχεία του φακέλλου, την εισή¬ 
γηση της Διευθύνσεως Ανταγωνισμού, τις απόψεις που 
διατύπωσαν οι ενδιαφερόμενοι, προφορικώς κατά τη συ¬ 
ζήτηση της υπόθεσης, και τα από 26.4.95 υπομνήματα 
που υπέβαλαν τούτοι μετά από χορήγηση σχετικής προθε¬ 
σμίας. 

Έκρινε ως ακολούθως: 

Οι αιτούντες εκδότες με την από 13.4.95 καταγγελία- 

αίτηση λήψης προσωρινών μέτρων επικαλούμενοι την 6/ 

16.3.95 εγκύκλιο του Συλλόγου Εκδοτών βιβλιοπωλών 
Αθηνών στην οποία αναφέρεται ότι «η Οργανωτική Επι¬ 
τροπή έχει το δικαίωμα της αποδοχής ή μη των αιτήσεων 
όσων εκδοτών συμμετέχουν την Ιδια περίοδο σε εκθέσεις 
που διοργανώνονται από μη συνδικαλιστικούς φορείς στο 
λεκανοπέδιο της Αττικής» ισχυρίζονται ότι τούτοι, οι 
οποίοι κατά το μήνα Μάρτιο είχαν δηλώσει συμμετοχή σε 
άλλη έκθεση που θα πραγματοποιηθεί στο χώρο του Ζα- 
πείου από 29.4.95 έως 15.5.95 με βάση την εγκύκλιο 
αυτή δεν μπορούν να συμμετάσχουν στην έκθεση που 
διοργανώνει ο καταγγελόμενος- η αίτηση Σύλλογος στην 
18η Γιορτή Βιβλίου στο Πεδίο του Άρεως κατά το χρονικό 
διάστημα από 12.5.95 έως 28.5.95 κατά παράβαση των 
άρθρων 1 και 2 του Ν. 703/77, όπως ισχύουν, καθώς και 
του άρθρου 5 παρ. 1 του Συντάγματος. 

Στην παρ. 4 του άρθρου 9 του Ν. 703/1977, όπως το 
άρθρο τούτο τροποποιήθηκε με το άρθρο 22 του Ν. 2000/ 
1991 και αντικαταστάθηκε πρόσφατα από την παρ. 6 του 
άρθρου 4 του Ν. 2296/1995 ορίζονται τα εξής: 

« Η Επιτροπή Ανταγωνισμού είναι αποκλειστικά αρμόδια 
να λάβει ασφαλιστικά μέτρα αυτεπάγγελτα, κατόπιν αίτη¬ 
σης αυτού που έχει υποβάλλει καταγγελία, κατά το άρθρο 
24 του παρόντος νόμου, ή κατόπιν αίτησης του Υπουρ¬ 
γείου Εμπορίου, όταν πιθανολογείται παράβαση των άρ¬ 
θρων 1,2 και 2α του παρόντος νόμου και συντρέχει επεί¬ 
γουσα περίπτωση προς αποτροπή άμεσα επικείμενου κιν¬ 
δύνου ανεπανόρθωτης βλάβης στον αιτούντα ή στο δημό¬ 
σιο συμφέρον...... 

Στη συγκεκριμένη περίπτωση οι αιτοϋντες εκδότες 
στην από 13.4.1995 καταγγελία τους προς την Διεύθυνση 
Ανταγωνισμού του Υπουργείου Εμπορίου αναφέρουν 
στην τελευταία παράγραφο τα ακόλουθα: 

«Ωσαύτως λόγω της κατεπείγουσης περιπτώσεως και 
προς αποτροπή άμεσου επικείμενου κινδύνου νοθευσης 
του ανταγωνισμού λόγω της πρόδηλα καταχρηστικής 
εκμετάλλευσης της δεσπόζουσας θέσης του καταγγελο- 
μένου συντρέχει νόμιμος λόγος για λήψη προσωρινών μέ¬ 
τρων από την Επιτροπή Ανταγωνισμού προ πάσης συζητή- 
σεως της υποθέσεως σε αυτήν». 

Περαιτέρω οι αιτοϋντες, ενών στην καταγγελία αυτή δεν 
επικαλούνται οποιαδήποτε ανεπανόρθωτη βλάβη που θα 
επέλθει σ’ αυτούς από τη μη συμμετοχή τους στην 18η 
Γ ιορτή Βιβλίου, στο από 26.4.95 υπόμνημά τους (των εκ¬ 
δοτών που παραστάθηκαν κατά τη συζήτηση), καθώς και 
από την προφορική διαδικασία κατά τη συζήτηση της υπό¬ 
θεσης) βλ. στα πρακτικά και την μαρτυρία της μάρτυρος 
Βουλγαρίδη Τρισεύγενης για λογαριασμό του Κ. Μπου- 
κουμάνη) προκύπτει ότι εάν τούτοι δεν συμμετάσχουν 
στην 18η Γιορτή Βιβλίο όχι μόνο δεν θα επιτύχουν έναν 
αρκετά μεγάλο αριθμό πωλήσεων βιβλίων, όπως γίνεται 
σε κάθε έκθεση, αλλά και δεν θα δοθεί η δυνατότητα 
στους επισκέπτες της έκθεσης να ενημερωθούν για τις 
εκδόσεις, ώστε να πραγματοποιήσουν αγορές βιβλίων και 
μετά την έκδοση. 

Στη συνέχεια οι αιτσύντες αναφέρουν στο παραπάνω 
υπόμνημα ότι η μη συμμετοχή τους στην 18η Γιορτή Βι¬ 
βλίου συνεπάγεται αποκλεισμό από τη μοναδική δυνατό¬ 
τητα προβολής τους και τεράστια οικονομική και επαγγελ¬ 
ματική ζημία, καθώς όλες οι πρόσφατες εκδόσεις τους θα 
μείνουν άγνωστες για το ευρύ αναγνωστικό κοινό που 
κατά παράδοση ενημερώνεται από τις εκθέσεις βιβλίου, 


ότι η πιο πάνω γιορτή βιβλίου είναι η μεγαλύτερη και πλέον 
προβεβλημένη έκθεση βιβλίου που διοργσνώνεται στην 
Ελλάδα, ότι έχουν προβεί σε εκτύπωση έντυπου υλικού 
για την 18η Γ ιορτή Βιβλίου, και ότι έχουν δημιουργήσει 
χρέη, έχουν ανειλλημένες υποχρεώσεις, στην εξόφληση 
εισφορών στο ΙΚΑ, έχουν προβεί σε προσλήψεις προσω¬ 
πικού κ.λπ. Προς απόδειξη των στοιχείων τούτων οι αιτού- 
ντες επικαλούνται και προσκομίζουν την από 19.4.95 
υπεύθυνη δήλωση του Γεωργίου Ψύχαλου, την υπεύθυνη 
δήλωση και τη συγκεντρωτική εκτύπωση εσόδων έτους 
1994 του Ιωάννη Κονιδάρη, την από 18.4.95 υπεύθυνη 
δήλωση και το γενικό καθολικό των μηνών Μαΐου 1994, 
Ιουνίου 1994 και Ιουλίου 1994 του Ιωάννη Σμυρνιωτάκη, 
την από 19.4.95 υπεύθυνη δήλωση του Χρήστου Παπαδό- 
πουλου, την από 18.4.95 βεβαίωση του εκπροσώπου της 
εταίρε Ιας«ΒΙΒΛΙΟΠΟΛΙΣ ΕΠΕ» και την από 18.4.9 5 υπεύ¬ 
θυνη δήλωση του Ευάγγελου Τρικεριώτη. 

Ενόψει τούτων η Επιτροπή Ανταγωνισμού έχοντας 
υπόψη άτι για τη μη συμμετοχή των αιτούντων στην έκ¬ 
θεση που διοργσνώνεται από την εταιρεία ΙΝΤΕΗΡΟΒΜ 
στο Ζάππειο από 2.4.95 έως 15.5.95, η οποία γίνεται για 
πρώτη φορά και η οποία κατά την ομολογία των αιτούντων 
είναι υποδεέστερη της εκθέσεως του Συλλόγου Εκδοτών 
Βιβλιοπωλών Αθηνών (η τελευταία συνεπάγεται μοναδική 
δυνατότητα προβολής, είναι η μεγαλύτερη και πλέον προ¬ 
βεβλημένη έκθεση βιβλίου, που διοργανώνεται κάθε 
χρόνο σε όλη την Ελλάδα), δεν αναφέρεται ότι θα υπο- 
στούν την οποιαδήποτε ανεπανόρθωτη βλάβη (η οποία 
κατά την έννοια του νόμου πρέπει να είναι σημαντική), ότι 
με την Κ1-1452/30.5.94 απόφαση του Υπουργού Εμπο¬ 
ρίου (ΦΕΚ 428/7.6.94 τ.Β') λαμβάνεται μέριμνα να μη συ¬ 
μπίπτουν οι ημερομηνίες διεξαγωγής ομοίων εκθέσεων 
και να μη διενεργούνται λιανικές πωλήσεις εκθεμάτων 
μέσα στον εκθεσιακό χώρο κατά τη διάρκεια λειτουργίας 
της έκθεσης, κρίνει ομόφωνα, ανεξάρτητα από το εάν η 
συμπεριφορά του καταγγελομένου Συλλόγου με την 6/ 

16.3.95 εγκύκλιο του (18η ΓΙΟΡΤΗ ΒΙΒΛΙΟΥ - ΠΕΔΙΟΝ 
ΑΡΕΩΣ 12-28 ΜΑΪΟΥ 1995) προσκρούει στις διατάξεις 
των άρθρων 1 και 2 του Ν. 703/1977 (βλ. σχετική από¬ 
φαση της Επιτροπής των Ευρωπαϊκών Κοινοτήτων της 
18ης Σεπτεμβρίου 1987), ότι δεν συντρέχουν επείγουσα 
περίπτωση προς αποτροπή άμεσα επικείμενου κινδύνου 
ανεπανόρθωτης βλάβης στους αιτοϋντες ή στο δημόσιο 
συμφέρον και συνεπώς πρέπει αν απορριφθεί η από 

13.4.95 καταγγελία των αιτούντων κατά το μέρος της 
οποίας ζητείται η λήψη προσωρινών μέτρων από την Επι¬ 
τροπή για συμμετοχή στη 18η Γ ιορτή Βιβλίου που διοργα- 
νώνει ο Σ.Ε.Β.Α. 

ΓΙΑ ΤΟΥΣ ΛΟΓΟΥΣ ΑΥΤΟΥΣ 

Απορρίπτει την από 13.4.95 καταγγελία των αιτούντων 
κατά το μέρος της οποίας ζητείται η λήψη ασφαλιστικών 
μέτρων από την Επιτροπή για συμμετοχή τούτων στην 18η 
Γ ιορτή Βιβλίου που διοργανώνει ο Σ.Ε.Β.Α. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Ο Πρόεδρος 
Γ. ΣΚΟΥΛΟΥΔΗΣ 

Αριθ. 248/7 

Απόρριψη αίτησης της ΤΟΥΟΤΑ ΕΛΛΑΣ ΑΕΒΕ. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Συ νεδρίαε στην αίθουσα 811 του Υπουργείου Εμπορίου 
στις 15.2.1995 ώρα 12.30 μεσημβρινή με την εξής σύν¬ 
θεση: 

Πρόεδρος: Γ. Σκουλοϋδης 

Μέλη: Γεώργιος Κώττης, Ιωάννης Δρυλεράκης, Ιωάννα 
Χατζή, Παναγιώτης Αθανασόγλου 
Γραμματέας: Σταυρούλα Χατζή 

Τα λοιπά Τακτικά και Αναπληρωματικά Μέλη δεν ήταν 
παρόντα λόγω κωλύματός τους. 

θέμα της Συνεδρίασης η υπόθεση: Επιλεκτική διανομή 
μεταξύ της Εταιρείας ΤΟΥΟΤΑ ΕΛΛΑΣ ΑΕΒΕ και των με¬ 
ταπωλητής της. 

Από πλευράς ενδιαφερομένων παρέστη η ΤΟΥΟΤΑ ΕΛ¬ 
ΛΑΣ ΑΕΒΕ, δια της Πληρεξουσίου Δικηγόρου Ελένης Πα¬ 
πακωνσταντίνου. 

Στην αρχή της συζήτησης έλαβε το λόγο ο Γενικός Ειση¬ 
γητής Ελευθέριος θωμόπουλος, ο οποίος ανέπτυξε την 
εισήγηση της υπηρεσίας επί της υπόθεσης. Ακολούθως 
έλαβε το λόγο η ενδιαφερόμενη η οποία ανέπτυξε τις 
απόψεις και παρείχε πληροφορίες διευκρινήσεις και εξη¬ 
γήσεις που της υπέβαλαν ο Πρόεδρος και τα μέλη της Επι¬ 
τροπής που έλαβαν το λόγο. Στη συνέχεια η Επιτροπή συ¬ 
νήλθε σε διάσκεψη κατά την οποία αφού έλαβε υπόψη τα 
στοιχεία του φακέλλου την εισήγηση της Υπηρεσίας Αντα¬ 
γωνισμού και τις απόψεις που διατύπωσε εγγράφως και 
προφορικώς κατά τη συζήτηση της υπόθεσης η ενδιαφε¬ 
ρόμενη 

ΣΚΕΦΘΗΚΕ ΚΑΤΑ ΝΟΜΟ 

Επειδή οι συμβάσεις αποκλειστικής διανομής δεν αντί- 
κεινται κατ' αρχήν και από την ίδια τους τη φύση στους κα- 
νόντες προστασίας του ελεύθερου ανταγωνισμού, παρά 
μόνο εφόσον σε κάθε συγκεκριμένη περίπτωση συνοδεύ¬ 
ονται από παρεπόμενες ρήτρες που παρακωλύουν, περιο¬ 
ρίζουν ή νοθεύουν αισθητά τον ανταγωνισμό (βλ. νομολο¬ 
γία της Επιτροπής σε I. Σχινά, η Προστασία του Ανταγωνι¬ 
σμού, σελ. 91 υπό το άρθρο Β.Α. Δούβλη, Οι συμφωνίες 
αποκλειστικής διανομής και διάθεσης). Το δε άρθρο 1 του 
Κανονισμού (ΕΟΚ) 123/85 προβλέπει ρητώς τη δυνατό¬ 
τητα αποκλειστικής διανομής στην περίπτωση (α). 

Επειδή συμβάσεις αποκλειστικής διανομής των οποίων 
οι όροι βρίσκονται σε πλήρη αρμονία με τους Κανονισμούς 
ΕΟΚ, οι οποίοι χορηγούν ομαδικές εξαιρέσεις κατά το 
σχετικό νομικό πλαίσιο δεν μπορεί να θεωρηθούν ότι πε¬ 
ριορίζουν, παρακωλύουν ή νοθεύουν τον ανταγωνισμό 
στην Ελλάδα, σύμφωνα και με τη σταθερή νομολογία της 
Επιτροπής αυτής (Βλ. και Διοικ. Πρωτ. Αθ.3254/91 σε Δι- 
δικ.4(1992) 216 επ. και Διοικ. ΕΦΑΘ.3579/92 αδημ.}. 

Επειδή υπό το πρίσμα αυτό πρέπει να εξετασθεί η υπό 
κρίσιν σύμβαση μεταξύ της ΤΟΥΟΤΑ ΕΛΛΑΣ ΑΕ και της 
ομορρύθμου εταιρείας υπό την επωνυμία «Κ. ΚΑΡΑΜΟΥ- 
ΤΣΑΝΤΑΣ - Γ. ΠΕΡΛΕΠΕΣ», προκειμένου να κριθεί αν πε¬ 
ριέχει όρους οι οποίοι αντίκεινται στο όρθρο 1 παράγρ. 1 
του Ν. 703/77, ώστε να κριθεί αν συντρέχει περίπτωση 
χορηγήσεως εξαιρέσεως κατά την παρ. 3 του ιδίου άρ¬ 
θρου. 

Επειδή η Επιτροπή αποδέχεται την Εισήγηση του Διευ¬ 
θυντή της Διευθύνσεως Έρευνας Αγοράς-Ανταγωνισμοϋ, 
σύμφωνα με την οποία οι συνθήκες που περιγράφονται 


(2) στην υπ’ αριθ. 75/89 γνωμοδότηση της παρούσας Επιτρο¬ 
πής, η οποία έγινε αποδεκτή με την υπ’ αριθ. Α1-333/ 
28.3.89 Απόφαση του Υπουργού Εμπορίου και επικυρώ¬ 
θηκε με τις αποφάσεις υπ’ αριθ. 3254/91 του Διοικ. Πρωτ. 
Αθ. (Δ1ΔΙΚ. 4(1992).216 επ.) και Διοικ. ΕφΑΘ.3579/92 
αδημ.), έχουν διαφοροποιηθεί δεδομένου ότι λόγω των κι¬ 
νήτρων που δόθηκαν για αποσύρσεις παλαιών αυτοκινή¬ 
των, προκειμένου να αντικατασταθούν με καινούργια με¬ 
ταβλήθηκε η σύνθεση του πληθυσμού τους στην Ελλάδα, 
κατά τα ειδικότερον αναφερόμενα με πλήρη τεκμηρίωση 
στην παραπάνω εισήγηση. 

Επομένως οι συνθήκες που ήδη επικρατούν στην Ελλη¬ 
νική αγορά δεν εμποδίζουν να κριθεί το σύννομο της συμ- 
βάσεως υπό το πρίαμα του προαναφερθέντος Κανονι¬ 
σμού. 

Επειδή σχετικό με τους όρους τους οποίους η Εισήγηση 
του Διευθυντή της Δ/νσεως Έρευνας Αγοράς - Ανταγωνι¬ 
σμού θεωρεί ότι αντίκεινται στο άρθρο 1 παράγρ. 1 η Επι¬ 
τροπή έκρινε τα εξής: 

α) Η διατύπωση της διάταξης του όρου 2.1 σύμφωνα με 
την οποία «μετά από πρόταση του Εμπόρου η Εταιρεία 
αποδέχεται και ορίζει τον Έμπορο ως Έμπορο ΤΟΥΟΤΑ» 
είναι άσχετη με την τυχόν μη ορθή εφαρμογή συστήματος 
επιλεκτικής διανομής ή την ύπαρξη αποκλειστικότητας και 
απλώς εκφράζει την συγκεκριμένη και απαραίτητη σύ¬ 
μπτωση βουλήσεων, προκειμένου να υπάρξει σύμβαση. 
Είναι δε νομικώς αδιάφορο εν προκειμένω, αν η πρωτο¬ 
βουλία προήλθε από τον ένα ή τον άλλο συμβαλλόμενο. 
Αλλωστε στην υπό κρίσιν περίπτωση δεν πρόκειται περί 
εφαρμογής συστήματος επιλεκτικής αλλά, σύμφωνα με 
τον όρο 2.3, αποκλειστικής διανομής, το οποίο, κατά τα 
προεκτεθέντα, δεν εμφανίζεται αντίθετο καθ’ εαυτό στο 
όρθρο 1 παρ. 1 του Ν. 703/77. 

β) Το δικαίωμα πραγματοποιήσεως αμέσων πωλήοεων 
που διατηρεί η Εταιρεία κατά τον όρο 3.1 δεν παρακωλύει, 
νοθεύει ή παρεμποδίζει τον ανταγωνισμό, αλλ’ ανπθέτως 
κρίνεται από την Επιτροπή απαραίτητος για την αποφυγή 
εκγλωβισμού των υποψηφίων αγοραστών, τον οποίο θα 
συνεπαγόταν η εφαρμογή του περί αποκλεισπκότητος 
όρου. Πράγματι η συμβατική δέσμευση της ΤΟΥΟΤΑ, να 
μη διορίζει άλλο διανεμητή στην γεωγραφική περιοχή του 
Διανομέα, θα εμπόδιζε τον καταναλωτή να επιλέξει την 
απευθείας αγορά από την ΤΟΥΟΤΑ ή από άλλο διανομέα 
άλλης περιοχής, διαπραγματευόμενος καλύτερους όρους 
κατά την κρίση του, αν εξικνείτο μέχρι του σημείου, ώστε η 
ΤΟΥΟΤΑ ν’ αναλαμβάνει την υποχρέωση να μην πωλεΐ σε 
κατοίκους της περιοχής. Ούτε προκύπτει από οποιαδή¬ 
ποτε διάταξη του Κανονισμού 123/85 ότι η διατήρηση 
από τον αντισυμβαλλόμενο του Διανομέα του δικαιώματος 
απευθείας πωλήοεων αντιβαίνει προς τις διατάξεις του. 
Αντιθέτως στο άρθρο 2 του κανονισμού αναγνωρίζει εμμέ¬ 
σως πλην σαφώς τη δυνατότητα του προμηθευτή εν προ¬ 
κειμένω της εταιρείας, να διατηρήσει το δικαίωμα απευ¬ 
θείας πωλήσεως των προϊόντων στη συμφωνηθείσα πε¬ 
ριοχή. Ως έχει επομένως ο όρος δεν εμφανίζεται να αντί- 
κειται στο όρθρο 1 παραγρ. 1 του Ν. 703. 

γ) Ακύρωση παραγγελιών. Η επιτροπή κρίνει ότι η διά¬ 
ταξη του όρου 3.11, στο οποίο, κατά τη δήλωση του Διευ¬ 
θυντή της Διευθύνσεως Έρευνας Αγοράς - Ανταγωνι¬ 
σμού, αναφέρεται το σημείο 3 του Κεφαλαίου Δ της Ειση- 
γήσεως (όροι μη σύμφωνοι με τον ΚΙ 23/85), είναι διάταξη 
γενικής εφαρμογής και αναφέρεται στη διακοπή της κυ- 

κλοφορίας ενός οποιοσδήποτε προϊόντος της εταιρείας 
(π.χ. ενός μοντέλου), ανεξάρτητα από το εάν υπάρχουν 
ανεκτέλεστες παραγγελίες που έχουν γίνει αποδεκτές ή 
αν ο Διανεμητής διαθέτει ήδη στο απόθεμά του τέτοια αυ¬ 
τοκίνητα. Υπό την έννοια αυτή η διάταξη έχει εξαιρετικό 
χαρακτήρα, δεν αφορά τη σύμβαση με συγκεκριμένο Δια¬ 
νεμητή και επομένως δεν δημιουργεί γενικό δικαίωμα της 
εταιρείας να ακυρώνει μονομερώς και αυθαιρέτως, πα¬ 
ραγγελίες που έχει αποδεχθεί. Επομένως η Εισήγηση στο 
οημείο αυτό στηρίζεται επί εσφαλμένης προϋποθέ- 
σεως. 

δ) Ανώτατες τιμές. Η Επιτροπή κρίνει ότι ο καθορισμός 
ενδεικτικών ανωτάτων τιμών πωλήσεως περιορίζει τον 
ανταγωνισμό, όταν γίνεται με τέτοιο τρόπο, ώστε ο λιανο¬ 
πωλητής είτε να θεωρεί ότι δεσμεύεται απ' αυτές, είτε να 
επωφελείται απ' αυτές, ώστε να καθορίσει τη λιανική τιμή 
όχι με βάση το κόστος του και τις συνθήκες της αγοράς, 
αλλά με βάση την υποδεικνυόμενη ανωτάτη τιμή (βλ. και 
Επ. Ανταγωνισμό 4/1983). Αντιθέτως δεν περιορίζεται ο 
ανταγωνισμός όταν η υπόδειξη ανωτάτων τιμών έχει κα¬ 
θαρά ενδεικτικό χαρακτήρα (βλ. και αποφάσεις ΕΑ 57/87 
και 83/89 και υπόθεση ΔΕΚ. 161/84 ΡιοπυρΙΙε άβ Ρετίε V. 
δοίιίΙΙςθΙίβ). Αφ' ετέρου ο ΚΙ 23/85 δεν απαγορεύει τον 
καθορισμό ανωτάτων τιμών λιανικής πωλήσεως, αλλά 
μόνο κατωτάτων τιμών ή ανωτάτων ποσοστών εκπτώσεως 
από τον Διανομέα (άρθρο 8 πράγρ. 2). Ούτε συνάγεται ότι 
ο Κανονισμός, απαγορεύοντας τον καθορισμό ανωτάτου 
ορίου εκπτώσεως, απαγορεύει εμμέσως και τον καθορι¬ 
σμό ανωτάτων τιμών, πράγμα που είναι φυσικό ότι θα 
έπραττε ευθέως. 

Εν προκειμένω δεν προκύπτουν πραγματικά περιστα¬ 
τικά τα οποία να θεμελιώνουν συμπέρασμα ότι ο καθορι¬ 
σμός ενδεικτικών ανωτάτων τιμών πώλησης και η ανα¬ 
γραφή τους σε αποστελλόμενους τιμοκαταλόγους περιο¬ 
ρίζει τον ανταγωνισμό, αλλά μάλλον στοχεύει στη προστα¬ 
σία του καταναλωτή και στη δυνατότητα διατηρήσεως 
ανταγωνιστικών τιμών προκειμένου το αυτοκίνητο της 
εταιρείας, ως προϊόν, να μη βρίσκεται εκτός ορίων αγοράς 
για την κατηγορία του. Αλλωστε είναι συναλλακτική πρα¬ 
κτική στον τομέα της εμπορίας αυτοκινήτων να δημοσιεύ¬ 
ονται στον τύπο ενδεικτικές τιμές πωλήσεως και επομέ¬ 
νως η πρακτική αυτή εμφανίζεται ως συνήθης και εμπο¬ 
ρικά απαραίτητη. 

ε) Πωλήσεις μέσω παραγγελιοδόχων. Οι διατάξεις του 
• όρου 4.6 είναι σύμφωνες με τη δυνατότητα που παρέχει 
το άρθρο 3 παραγρ. 10 του Κανονισμού. Η διάταξη αυτή 
επιτρέπει στην εταιρεία να περιορίζει τη δυνατότητα πω¬ 
λήσεως από το Διανομέα σε μεταπωλητή, εκτός αν πρό¬ 
κειται για μεταπωλητή του δικτύου διανομής ή αν πρόκει¬ 
ται για ανταλλακτικά κατά την περίπτωση β της παραγρ. 3 
του Κανονισμού. Εν προκειμένω και οι δύο αυτές εξαιρέ¬ 
σεις περιλαμβάνονται στον όρο 4.6, στις οποίες προστίθε¬ 
νται και η συμμόρφωση του μεταπωλητή με αγορανομικές 
ή άλλες διατάξεις του Ελληνικού δικαίου, όπως και η πώ¬ 
ληση σε ενδιάμεσο πρόσωπο, το οποίο δεν είναι μεταπω¬ 
λητής, αλλά ενεργεί για λογαριασμό τελικού καταναλωτή 
και επομένως εξομοιώνεται μεταπωλητή αυτόν. Η τελευ¬ 
ταία αυτή διάταξη της περιπτώσεως δ του όρου 4.6 της 
υπό κρίσιν ουμβάαεως βρίσκεται σε αρμονία με την από 
16.6.1994 απόφαση του Πρωτοδικείου των Ευρωπαϊκών 
Κοινοτήτων επί της υποθ. 0-322/93 Ρ (Αιιίοπιοόϊίβδ Ρθυ- 
901 Αβ και Ρθυςβοί 8Α και Επιτροπής των ΕΚ) και την από 


12,7.81 όμοια μεταξύ των αυτών διαδίκων για τη λήψη 
προσωρινών μέτρων. Πράγματι αμφότερες οι παραπάνω 
αποφάσεις έκριναν παράνομη την άρνηση εφοδιασμού εν¬ 
διαμέσου προσώπου, επειδή το τελευταίο δεν ήταν μετα¬ 
πωλητής, αλλά ενεργούσε για λογαριασμό συγκεκριμένων 
αγοραστών, ως αντιπρόσωπος και πληρεξούσιός τους. Η 
δε υπό κρίση περ. (δ) διασφαλίζει ακριβώς άτι ο Διανομέας 
δεν δικαιούται να αρνηθεί πώληση σε περιπτώσεις υπάρ- 
ξεως παραγγελίας από πρόσωπα που συναλλάσσονται με 
τη παραπάνω ιδιότητά τους. Αλλωστε η παραπάνω λύση 
είναι σύμφωνη και με την Ανακοίνωση της Επιτροπής ΕΟΚ 
91/0329/08 (ΕΕΕΚ 0329/20 18.12.1991). Η δε διάταξη 
που απαγορεύει στο Διανομέα να παρέχει στα ενδιάμεσα 
αυτά πρόσωπα εκπτώσεις διαφορετικές από αυτές που εί¬ 
ναι αποδεκτές κατά τα συναλλακτικά ήθη, κρίνεται όπ όχι 
μόνο δεν περιορίζει ή νοθεύει τον ανταγωνισμό αλλ’ αντι¬ 
θέτως είναι απαραίτητη για τη διασφάλιση Ισων όρων 
ανταγωνισμού μεταξύ του παραγγελιοδόχου και των άλ¬ 
λων Διανομέων και μεταπωλητών, οι οποίοι άλλωστε αντι¬ 
μετωπίζουν και αυξημένο εμπορικό κίνδυνο, λόγω της δια- 
θέσεως των απαραίτητων κεφαλαίων για τη χρηματοδό¬ 
τηση των αγορών προς μεταπώληση. 

στ) Εξαγωγές. Η Επιτροπή κρίνει ότι η διάταξη της περ. 
(β) του όρου 4.2 της συμβάσεως δεν περιορίζει ούτε απα¬ 
γορεύει τις εξαγωγές από τον Διανομέα, αλλ' αντιθέτως 
προϋποθέτει τη δυνατότητα πραγματοποιήσεως των απ’ 
αυτόν. Όμως η καθιέρωση υποχρεώσεως γνωστοποιή- 
σεως κάθε περιπτώσεως που λαμβάνει χώραν διερευνη¬ 
τική δήλωση τρίτου για αγορά αυτοκινήτου προς εξαγωγή, 
εμφανίζεται ως περιορισμός και προσπάθεια ελέγχου των 
εξαγωγών του Διανομέα, χωρίς να συντρέχει επαρκής 
προς τούτο λόγος ή τουλάχιστον χωρίς να επεξηγείται λει¬ 
τουργική ανάγκη υπάρξεως του περιορισμού αυτού και 
συνδρομής των προϋποθέσεων της παραγρ. 3 του άρθρου 
1 του Ν. 703/77. Επομένως ο περιορισμός αυτός αφ’ ενός 
μεν είναι παράνομος, αφ’ ετέρου δε δεν προβάλλεται η 
συνδρομή των προϋποθέσεων για την χορήγηση εξαιρέ- 
σεως. 

ζ) Διαφήμιση. Η διαφήμιση την οποία απαγορεύει η πε¬ 
ρίπτωση (ε) του όρου 6.2 της συμβάσεως αποτελεί ενερ¬ 
γητική πώληση και καλώς απαγορεύεται σύμφωνα και με 
τη διάταξη του άρθρου 3 παρ. 8 περ. (β) του Κανονισμού 
123/85 σε συνδυασμό και μεταπωλητή τα αναγραφόμενα 
στο σημείο 9 του Προοιμίου του Κανονισμού. 

η) Καταγγελία. Επειδή η σύμβαση ορίζεται οϋμιρωνα με 
τον όρο 1.4 ως αορίστου διαρκείας και επομένως εξ ορι¬ 
σμού η οριστική της διάρκεια καθορίζεται από το χρόνο 
της καταγγελίας της, η οποία όμως σύμφωνα με το άρθρο 
5 παρ. 2 υποπ. 2 του Κανονισμού πρέπει να είναι τουλάχι¬ 
στον ετήσια, όπως και είναι σύμφωνα με τον όρο 6.4 της 
κρινομένης συμβάσεως. Η διάταξη όμως της περιτττώ- 
σεως (α) του όρου 6.3 της συμβάσεως η οποία χορηγεί δι¬ 
καίωμα καταγγελίας στην εταιρεία, όταν διαπιστώσει ότι η 
ίδια βρίσκεται σε αδυναμία να ανταποκριθεί στις παραγγε¬ 
λίες του Διανομέα, είναι αντίθετη προς τον Κανονισμό 
κατά τα ανωτέρω. Ούτε πρόκειται δε για έκτακτη καταγ¬ 
γελία, όπως η προβλεπόμενη από τον όρο 6.2 της υπό κρί- 
σιν αυμβάοεως, η οποία δεν περιορίζεται από τον Κανονι¬ 
σμό, σύμφωνα με τα οριζόμενα στο άρθρο 5 παράγρ. 4 του 
Κανονισμού αυτού. Ο όρος δεν καθίσταται συμβατός με 
τον Κανονισμό, επειδή δικαίωμα τακτικής καταγγελίας χο¬ 
ρηγείται και στον Διανεμητή. Και ναι μεν το άρθρο 5 πα- 

ράγρ. 2, 2β του Κανονισμού προβλέπει ότι η υποχρέωση 
ετήσιας προθεσμίας καταγγελίας δεν ισχύει αν πρόκειται 
για πρώτη ένταξη του Διανομέα στο δίκτυο διανομής και 
για την πρώτη ένταξη του Διανομέα στο δίκτυο διανομής 
και για την πρώτη διάρκεια της συμφωνίας ή για την πρώτη 
δυνατότητα τακτικής καταγγελίας, όμως, ασχέτως του ό,τι 
εν προκειμένω δεν αποδεικνϋεται ότι πρόκειται για πρώτη 
διάρκεια συμφωνίας, δεν προκύπτει εν πάσει περιπτώσει 
ποιό είναι το αρχικό διάστημα κατά τη διάρκεια του οποίου 
δεν θα ισχύει η υποχρέωση ετησίας προειδοποιήσεως για 
την καταγγελία της συμβάσεως. Υπό την αντίθετη εκδοχή 
η εταιρεία θα διατηρούσε εσαεί δικαίωμα τακτικής καταγ¬ 
γελίας για τον ειδικό λόγο που προβλέπεται ρτον παρα¬ 
πάνω όρο χωρίς την τήρηση της ετησίας προθεσμίας που 
απαιτεί ο Κανονισμός, 

θ) Εκκρεμείς παραγγελίες. Η διάταξη του όρου 7.2, δεν 
μπορεί να θεωρηθεί ότι αντίκειται σε διατάξεις του Κανο¬ 
νισμού, ο οποίος σιωπά επί του θέματος. Εφ' όσον όμως η 
μεν έκτακτη καταγγελία, γίνεται μεν άνευ τηρήσεως προ¬ 
θεσμίας οφείλεται όμως σε παράβαση της συμβάσεως 
από το Διανομέα, η δε τακτική προ μακρού χρόνου και 
επομένως παρέχει την ευκαιρία προγραμματισμού η 
έγκυρη ακύρωση των παραγγελιών οι οποίες ευλόγως δεν 
εκτελέστηκαν θα κριθεί κατά τις διατάξεις του αστικού δι¬ 
καίου και δεν αποτελεί όρο ο οποίος περιορίζει, νοθεύει ή 
παρεμποδίζει τον ανταγωνισμό. 

ι) Τεχνική υποστήριξη. Η συνέχιση της τεχνικής υποστη- 
ρίξεως για χρονικό διάστημα που συμβαδίζει με την εγγύ¬ 
ηση που παρέχεται στους αγοραστές αυτοκινήτων πελά¬ 
τες του Διανομέα δεν περιορίζει τον ανταγωνισμό, ούτε 
αποτελεί υπερβολικό βάρος για τον Διανομέα, αφού αφ’ 
ενός μεν δεν παρέχεται δωρεάν αλλά καλύπτεται από τον 
όρο 4.13 περ. (β) αφ’ ετέρου δε κρίνεται ως απαραίτητη 
προστασία του αγοραστή πελάτη του Διανεμητή. Λόγω δε 
της μακράς διάρκειας της προθεσμίας καταγγελίας ο Δια¬ 
νεμητής μπορεί να προγραμματίσει τις πωλήσεις του και 
να λάβει τα ενδεικνυόμενα μέτρα για την εξυπηρέτηση 
των πελατών του. Αλλωστε το ενδιαφέρον του Κανονισού 
για την εξυπηρέτηση των πελατών δηλώνεται ρητώς στο 
σημείο 20 του Προίμίου του και επομένως πρέπει να λαμ- 
βάνεται σοβαρά υπ’ όψει από τον ερμηνευτή. 

Επειδή προϋπόθεση της χορηγήσεως εξαιρέσεως κατά 
το άρθρο 1 παράγρ. 3 του Ν. 703/77 είναι να αντίκειται η 
συμφωνία στην παράγρ. 1 του άρθρου αυτού (Βλ. I. Σχινά, 
η Προστασία του Ανταγωνισμού, σελ. 167 επ. υπό το άρ¬ 
θρο Ι.Κ. Δρυλλεράκη, Η εξαίρεση από την Απαγόρευση 
Συμπράξεων). 

Επειδή οι όροι 2.1,3.1,3.11,4.2 περ. α και 5.10 περ. α, 
4,6, 4.7, 413 περ. γ, 6,2 περ. (2) 6.3 περ. β και 7.2 β, δεν 
αντίκεινται στο άρθρο 1 παρσγρ. 1 κατά τα προεκτεθέντα, 
οι δε όροι 4.2 (β) και 6.3 περ. (α) αντίκειται στη παραπάνω 
διάταξη και δεν προβάλλονται νόμιμοι λόγοι για την χορή¬ 
γηση εξαιρέσεως κατά το άρθρο 1 παρ. 3. 

Επειδή όροι που αντίκεινται στις διατάξεις του άρθρου 1 
παρ.1 του Ν. 703/77 είναι αυτοδικαίως άκυροι σύμφωνα 
μεταπωλητή τη διάταξη της παρ. 2 του παραπάνω άρθρου 
1 και του άρθρου 3 του ιδίου νόμου, δια ταύτα: 

απορρίπτει εξ ολοκλήρου την υπό κρίση αίτηση. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 3 ΜαΤου 1995 

Ο Πρόεδρος 
Γ. ΣΚΟΥΛΟΥΔΗΣ 

-4- 

Αριθ. 250/6 (3) 

Αποδοχή αίτησης των εταιρειών ΒΕΑί-ΚΑυΡ ΕΕΒΕΝ- 

3ΜΙΤΤΕ1. ϋΝΟ ΒΒΑϋΟΗδΰυΤΕΗ νΕΒΤΒΙΕΒ3 Κ<3, και 

ΣΕΛΜΑΝ Ελληνοελβετική Βιομηχανία Επεξεργασίας 

Ξύλου Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Συνεδρίασε στην αίθουσα 611 του Υπουργείου Εμπο¬ 
ρίου στις 15.3.1995 ώρα 13.30 με την εξής σύνθεση: 

Πρόεδρος: Γ. Σκουλούδης 

Μέλη: Ιωάννης Δρυλεράκης, Ιωάννα Χατζή, Παναγιώτης 
Αθανάσσγλου, Νικήτας Χριστόπουλος, Σωτήριος Παπαμι- 
χαήλ. 

Γραμματέας: Η Σταυρούλα Χατζή 

Τα λοιπά Τακτικά και Αναπληρωματικά Μέλη δεν ήταν 
παρόντα λόγω κωλύμστός τους. 

θέμα της Συνεδρίασης η υπόθεση: Ίδρυση Κοινής Επι¬ 
χείρησης. 

Από πλευράς ενδιαφερομένων παρέστη η ΒΕΑΕ-ΚΑΙΙΡ 
ΕΕΒΕΝ3ΜΙΤΤΕ1. ΙΙΝϋ ΒΒΑυθΗ5ΘΙΙΤΕΒ νΕΒΤΒΙΕΒδ Κ6, 
δια του Πληρεξουσίου Δικηγόρου τη Κων/νου Πολυζωγό- 
πουλου. 

Στην αρχή της συζήτησης έλαβε τον λόγο ο Γ ενικός Ει¬ 
σηγητής, Ελευθέριος θωμόπουλος ο οποίος ανέπτυξε την 
εισήγηση της υπηρεσίας επί της υπόθεσης. Ακολούθως 
έλαβε τον λόγο η ενδιαφερόμενη η οποία ανέπτυξε τις 
απόψεις και παρείχε πληροφορίες, διευκρινήσεις και εξη¬ 
γήσεις που της υπέβαλαν ο Πρόεδρος και τα μέλη της Επι¬ 
τροπής που έλαβαν το λόγο. Στη συνέχεια η Επιτροπή συ¬ 
νήλθε σε διάσκεψη κατά την οποία αφού έλαβε υπόψη τα 
στοιχεία του φακέλλου την εισήγηση της Υπηρεσίας Αντα¬ 
γωνισμού και τις απόψεις που διατύπωσε εγγράφως και 
προφορικώς κατά τη συζήτηση της υπόθεσης η ενδιαφε¬ 
ρόμενη, 

ΣΚΕΦΤΗΚΕ ΚΑΤΑ ΝΟΜΟ 

Επειδή η ίδρυση κοινής επιχειρήσεως χωρίς να διασφα¬ 
λίζεται ο έλεγχός της, δεν αποτελεί συγκέντρωση κατά 
την έννοια της διατάξεως του άρθρ. 4 του Ν. 703/77, 
όπως Ισχυε κατά το χρόνο της ιδρύσεως της εταιρείας 
κατά τροποποίησή της με τη διάταξη του άρθρ. 1 του Ν. 

1934/1991. Ο έλεγχος δε αυτός δεν θεωρείται κατά νό¬ 
μον υπάρχων έστω και αν η ΠΕΑΙ_ ΚΑϋΡ Ε, Ε. είχε το δικαί¬ 
ωμα διορισμού τριών από τα πέντε μέλη του Διοικητικού 
Συμβουλίου της κοινής εταιρείας, διότι γο δικαίωμα αυτό, 
στην έκταση που τυχόν υπήρχε, ήταν αποτέλεσμα συμφω¬ 
νίας μεταξύ των κατά 50% μετόχων και όχι συνέπεια της 
αποκτήσεως «δικαιωμάτων» συμμετοχής στην επιχεί¬ 
ρηση», όπως απαιτεί το δεύτερο εδάφιο της παρ. 2 του 
ανωτέρω άρθρ. 4. 

Ως δικαίωμα συμμετοχής, κατά την παραπάνω διάταξη, 
όπως ίαχυε κατά τον κρίσιμο χρόνο, πρέπει να θεωρή¬ 
σουμε τα δικαιώματα του μετόχου Α.Ε, ή του εταίρου 
Ε.Π.Ε. τα οποία πηγάζουν από την κυριότητα των μετοχών 
ή από το δικαίωμα επί των εταιρικών μεριδίων, ή την εται- 

ρική ιδιάτητα του ομορρύθμου εταίρου προσωπικής εται¬ 
ρείας ή του εταίρου εταιρείας αστικού δικαίου, τα οποία 
παρέχουν το δικαίωμα και τη δυνατότητα καθορισμού της 
δράσεως μιας επιχειρήσεως. 

Επειδή επομένως η υπό κρίση συμφωνία δεν αποτελεί 
συγκέντρωση κατά την έννοια της ανωτέρω διατάξεως, εί¬ 
ναι δυνατόν να εμπίπτει στην διάταξη της παρ. 1 του άρθρ. 
1 του Ν. 703/77 και πρέπει να εξετασθεί υπό το πρίσμα 
αυτό. 

Επειδή από κανένα στοιχείο του φακέλλου δεν προκύ¬ 
πτει ότι η παραπάνω συμφωνία είχε ως αντικείμενο ή απο¬ 
τέλεσμα την παρακώληση, τον περιορισμό ή τη νόθευση 
του ανταγωνισμού δεδομένου ότι η δεύτερη από τις αιτού¬ 
σες Σέλμαν Ελληνοελβετική Βιομηχανία Επεξεργασίας 
Ξύλου δεν ασχολιόταν με το λιανεμπόριο ούτε προκύπτει 
ότι μπορούσε να αποτελέσει δυνητικό ανταγωνιστή της 
πρώτης των απουσών, αν τυχόν δεν πραγματοποιούσε την 
ίδρυση της κοινής επιχειρήσεως. Τούτο άλλωστε επιβε- 
βαιούται και από τη μεταγενέστερη εξέλιξη της σχέσεως 
των απουσών, όπως προκύπτει από την εισήγηση της 
Διευθύνσεως’Ερευνας Αγοράς και Ανταγωνισμού. Πράγ¬ 
ματι η ΣΕΛΜΑΝ περιόρισε τη συμμετοχή της στο 10% του 
μετοχικού κεφαλαίου λίαν συντόμως, εν συνεχεία δε με¬ 
ταβίβασε και το ποσοστό αυτό και έπαψε να συμμετέχει 
στην επιχείρηση. 

Επειδή κατά πάγια αρχή του διοικητικού δικαίου η διοί¬ 
κηση εκδίδει τις αποφάσεις της επί τη βάσει του διαδικα¬ 
στικού κανόνα δικαίου που ισχύει κατά το χρόνο της εκδό- 
σεως της διοικητική πράξεως. 

Επειδή η δυνατότητα εκδόσεως Αρνητικής Πιστοποιή- 
σεως, η οποία ίσχυε κατά τον χρόνο υποβολής της αιτή- 
σεως δυνάμει του άρθρου 11 του Ν. 703/77, καταργή- 
θηκε μεν στον ενδιάμεσο χρόνο με το άρθρ. 23 του Ν. 
2000/91, ήδη όμως κατά το χρόνο εκδικάσεως της αιτή- 
σεως είχε επανέλθει σε ισχύ με το άρθρο 4 παρ. 8 τουΝ. 
2296/95 και επομένως υπάρχει δυνατότητα χορηγήσεώς 
της. 

Επειδή η Επιτροπή ομοφώνως αποδέχεται για τους πα¬ 
ραπάνω λόγους την εισήγηση του Διευθυντή της Διευθύν- 
σεως Αγοράς - Ανταγωνισμού, 

ΔΙΑ ΤΑΥΤΑ 

αποδέχεται την αίτηση των εταιρειών ΒΕΑί-ΊίΑΙΙΡ ί-Ε- 
Β Ε Ν5ΜΙΤΤΕΙ. ΙΙΝΟ ΒΒΑυθΗ53υΤΕΒ νΕΒΤΒΙΕΒδ Κ6 και 
ΣΕΛΜΑΝ Ελληνοελβετική Βιομηχανία Επεξεργασίας Ξύ¬ 
λου Α.Ε. 

Αποφαίνεται ότι η σύσταση της κοινής εταιρείας στην 
οποία συμμετείχαν με ποσοστό 50% εκάστη δεν αποτελεί 
παράβαση του άρθρ. 1 παρ. 1 του Ν. 703/77. 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Αθήνα, 5 ΜάΙου 1995 

Ο Πρόεδρος 
Γ. ΣΚΟΥΛΟΥΔΗΣ 


Αριθ. 257/11 (4) 

Μη επιβολή προστίμου στις ημεδαπές Α.Ε. «ΕΡΛΙΚΟΝ 

ΒΙΟΜΗΧΑΝΙΑ ΕΠΕΞΕΡΓΑΣΙΑΣ ΜΕΤΑΛΛΩΝ» ΚΑΙ «ΔΟ- 

ΠΛΕ ΑΝΩΝΥΜΟΣ ΕΤΑΙΡΙΑ ΕΠΕΞΕΡΓΑΣΙΑΣ ΜΕΤΑΛ¬ 
ΛΩΝ». 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Η Επιτροπή Ανταγωνισμού αποτελούμενη από τους Γε- 
ώργιο Σκουλούδη, Πρόεδρο, Ιωάννη Δρυλεράκη, Παναγι¬ 
ώτη Αθανάσογλου Τακτικά Μέλη Ιωάννα Χατζή αναπλη¬ 
ρωματικό μέλος, κωλυομένων των υπολοίπων τακτικών 
και αναπληρωματικών μελών συνήλθε στο γραφείο 611 
του Υπουργείου Εμπορίου την 12.4.95 ημέρα Τετάρτη και 
ώρα 14.30 παρου σΙα και της γραμματέως της Σταυρούλας 
Χατζή για να αποφανθεΙ, σύμφωνα με το άρθρο 4α του Ν. 
703/1997, επί της από εισήγησης της Διεύθυνσης Έρευ¬ 
νας Αγοράς - Ανταγωνισμού με την οποία προτεΐνεται η 
λήψη γνωμοδότησης για την επιβολή προστίμου στις επι¬ 
χειρήσεις «ΕΡΛΙΚ1Ν ΒΙΟΜΗΧΑΝΙΑ ΕΠΕΞΕΡΓΑΣΙΑΣ ΜΕ¬ 
ΤΑΛΛΩΝ» ΚΑΙ «ΔΟΠΛΕ ΑΝΩΝΥΜΟΣ ΕΤΑΙΡΙΑ ΕΠΕΞΕΡ- 
ΓΑΣΙΑΣ ΜΕΤΑΛΛΩΝ» για το λόγο ότι οι επιχειρήσεις τού¬ 
τες προέβησαν σε εκπρόθεσμη γνωστοποίοηση της συ¬ 
γκέντρωσής τους. 

Η Επιτροπή αφού άκουσε το Γ ενικό Εισηγητή της υπό¬ 
θεσης Ελευθέριο θωμόπουλο, τον εκπρόσωπο τηςεπιχει- 
ρήσεως «ΕΡΛΙΚΟΝ ΒΙΟΜΗΧΑΝΙΑ ΕΠΕΞΕΡΓΑΣΙΑΣ ΜΕ¬ 
ΤΑΛΛΩΝ» Ηλία Κιουσόπουλου και αφού έλαβε γνώση των 
στοιχείων του φακέλλου που σχηματίσθηκε από τη Διεύ¬ 
θυνση Έρευνας Αγοράς - Ανταγωνισμού έκρινε τα εξής: 

Στο προαναφερόμενο άρθρο 4α του Ν. 703/77, όπως 
τούτο προστέθηκε με το άρθρο 2 του Ν. 1934/ 1991 και 
ίσχυε κατά την κρίσιμη περίοδο ορίζονται τα εξής: 

«1. Κάθε συγκέντρωση επιχειρήσεων πρέπει να γνω¬ 
στοποιείται εντός μηνός, από την πραγματοποίησή της 
στην αρμόδια για τον ανταγωνισμό Υπηρεσία του Υπουρ¬ 
γείου Εμπορίου. 

2. Κατ’ εξαίρεση, δεν απαιτείται γνωστοποίηση όταν: α) 
το μερίδιο συμμετοχής στην αγορά των αγαθών ή υπηρε¬ 
σιών, που αφορά η συγκέντρωση, αντιπροσωπεύει στην 
Εθνική αγορά ή σε ένα σημαντικό τμήμα της μέχρι 10% 
του συνολικού κύκλου εργασιών ή β) ο συνολικός κύκλος 
εργασιών όλων των επιχειρήσεων, που συμμετέχουν στη 
συγκέντρωση, κατότα οριζόμενα στο άρθρο 4ε, δεν υπερ¬ 
βαίνει στην Εθνική αγορά το σε δραχμές ισόποσο των 
δέκα εκατομμυρίων (10.000.000) Ευρωπαϊκών Λογιστι¬ 
κών Μονάδων (ΕΟίί). 

3. Υποχρεούνται σε γνωστοποίηση: α) σε περίπτωση 
που η συγκέντρωση αποτελεί αντικείμενο συμφωνίας των 
επιχειρήσεων που συμμετέχουν στη συγκέντρωση, η κα- 
θεμία από αυτές β) σε όλες τις άλλες περιπτώσεις τα πρό¬ 
σωπα, οι επιχειρήσεις ή ομάδες προσώπων ή επιχειρή¬ 
σεων που αποκτούν έλεγχο στο σύνολο ή σε τμήματα μίας 
ή περισσοτέρων επιχειρήσεων. 

4. Με απόφαση του Υπουργού Εμπορίου, μετά από 
γνώμη της Επιτροπής Ανταγωνισμού, καθορίζεται το ειδι¬ 
κότερα περιεχόμενο της γνωστοποιήσεως και κάθε άλλο 
σχετικό μ’ αυτήν θέμα. 

5. Ο Υπουργός Εμπορίου, μπορεί, μετά από γνώμη της 
Επιτροπής Ανταγωνισμού, να επιβάλλει πρόστιμο ύψους 
3% του συνολικού κύκλου εργασιών, όπως αυτός ορίζεται 
στο άρθρο 4ε, σε περίπτωση παραλείψεων της υποχρέω¬ 
σης προς γνωστοποίηση». Η τελευταία παράγραφος του 

άρθρου τούτου κατά το μέρος που καθιστά αρμόδιο τον 
Υπουργό Εμπορίου μετά από γνώμη της Επιτροπής Αντα¬ 
γωνισμού να επιβάλλει πρόστιμο πρέπει να θεωρηθεί κα- 
ταργημένη, καθόσον κατά την παρ. 4 του ιδίου άρθρου, 
όπως τούτο αντικαταστάθηκε από το άρθρο 2 παρ. 2 του 
Ν. 2296/95 και ισχύει ήδη από 24.2.95. Κατά το άρθρο 8 
του ίδιου νόμου η πιο πάνω εξουσία του Υπουργού Εμπο¬ 
ρίου να επιβάλλει πρόστιμο περιήλθε στην Επιτροπή 
Ανταγωνισμού. 

Από τις διατάξεις τούτες προκύπτει ότι η εφαρμογή 
τους συναρτάται με την έκδοση της κανονιστικής απόφα¬ 
σης του Υπουργού Εμπορίου με την οποία και θα καθορι- 
σθεί το ειδικότερο περιεχόμενο της γνωστοποίησης κατά 
τη ρητή μνεία της διάταξης της παρ. 4. Συνεπώς εφόσον 
δεν έχει εκδοθεί ακόμη η κανονιστική απόφαση δεν επι¬ 
τρέπεται να επιβληθεί με απόφαση του Υπουργού Εμπο¬ 
ρίου (ήδη της Επιτροπής Ανταγωνισμού) το προβλεπό- 
μενο από την παρ. 5 του ίδιου άρθρου πρόστιμο. Κατά τη 
γνώμη όμως του Προέδρου της Επιτροπής οι θεσπιζόμε¬ 
νες πιο πάνω ρυθμίσεις, όσον αφορά την υποχρέωση γνω¬ 
στοποίησης της συγκέντρωσης των επιχειρήσεων είναι 
λεπτομερείς και δύναναται να εφαρμοσθούν αυτοτελώς. 
Ως εκ τούτου η παράλειψη της Διοίκησης να εκδόσει την 
προβλεπόμενη από την παρ. 4 κανονιστική απόφαση για 
τη ρύθμιση των λεπτομερειών εφαρμογής των διατάξεων 
του άρθρου τούτου (ειδικότερο περιεχόμενο της γνωστο¬ 
ποίησης) δεν καθιστά κατά την ίδια γνώμη ανέφικτη την 
εφαρμογή τους (προβλ. ΣτΕ 1854/1990) ολομ., Βλ. 
ακόμη ΣτΕ 1611 /1977,3152/1967,960 και 1368/1965). 
Κατόπιν τούτων η Επιτροπή Ανταγωνισμού κρίνει, κατά 
πλειοψηφία, ότι δεν πρέπει να επιβληθεί πρόστιμο στις 
ημεδαπές ανώνυμες εταιρείες «ΕΡΛΙΚΟΝ ΒΙΟΜΗΧΑΝΙΑ 
ΕΠΕΞΕΡΓΑΣΙΑΣ ΜΕΤΑΛΛΩΝ» και «ΔΟΠΛΕ ΑΝΩΝΥΜΟΣ 
ΕΤΑΙΡΕΙΑ ΕΠΕΞΕΡΓΑΣΙΑΣ ΜΕΤΑΛΛΩΝ» για το λόγο ότι οι 
εταιρείες αυτές γνωστοποίησαν με καθυστέρηση κατά 2 
χρονιά 8 μήνες και 28 ημέρες από την καταχώρηση της 
Εγκριτικής απόφασης της συγχώνευσής τους (δΓ απορρο- 
φήσεως της δεύτερης από την πρώτη) στο μητρώο Ανωνύ¬ 
μων Εταιρειών (καταχώρηση στις 29.11.91 και υποβολή 
γνωστοποίησης στην Υπηρεσία στις 27.9.94 αντί της 
29.12.1991 τελευταίας ημέρας της προβλεπόμενης μη¬ 
νιαίας προθεσμίας). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μάίου 1995 

Ο Πρόεδρος 
Γ. ΣΚΟΥΛΟΥΔΗΣ 

-*- 

Αρίθ. 258/12 (5) 

Μη επιβολή προστίμου στις ημεδαπές Α.Ε. ΕΛΑΪΣ Α.Ε. 

ΚΑΙ ΔΙΝΑ Α.Ε. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 

Η Επιτροπή Ανταγωνισμού αποτελούμενη από τους Γε- 
ώργιο Σκουλούδη, Πρόεδρο, Παν. Αθανασόγλου, Νικ. Χρι- 
στόπουλο - Τακτικά Μέλη, Ιωάννα Χατζή αναπληρωμα¬ 
τικό μέλος κωλυομένων των υπολοίπων τακτικών και ανα¬ 
πληρωματικών μελών, συνήλθε στο γραφείο 611 του 
Υπουργείου Εμπορίου την 12.5.95 ημέρα Παρασκευή και 
ώρα 14η παρουσία και της γραμματέως της Σταυρούλας 


Χατζή για να αποφανθεί σύμφωνα με το άρθρο 4ο του Ν. 
703/77 επί της από 27.3.95 εισήγησης της Δ/νσης Έρευ¬ 
νας Αγοράς - Ανταγωνισμού, με την οποία εισηγείται την 
επιβολή πορστίμου στις επιχειρήσεις ΕΛΑΐΣ ΑΕ και ΑΝΩ¬ 
ΝΥΜΟΣ ΕΤΑΙΡΙΑ ΓΕΝΙΚΟΥ ΕΜΠΟΡΙΟΥ - ΔΙΑΝΟΜΩΝ 
ΑΝΤΙΠΡΟΣΩΠΕΙΩΝ και του δ.τ. ΕΔΙΝΑ ΑΕ για το λόγο ότι 
οι επιχειρήσεις τούτες προέβηοαν σε εκπρόθεσμη γνωσο- 
τοποίηση της συγκέντρωσής τους. 

Η Επιτροπή αφού άκουσε το Γ ενικό Εισηγητή της υπό¬ 
θεσης Ελευθέριο θωμόπουλο και αφού έλαβε γνώση των 
στοιχείων του φακέλλου που σχηματίσθηκε από τη Δ/νση 
Έρευνας Αγοράς - Ανταγωνισμού έκρινε τα εξής: 

Στο προαναφερόμενο άρθρο 4α του Ν. 703/77 όπως 
τούτο προστέθηκε με το άρθρο 2 του Ν. 1934/91 και 
ίσχυε κατά την κρίσιμο περίοδο, ορίζονται τα εξής: 

«1. Κάθε συγκέντρωση επιχειρήσεων πρέπει να γνω¬ 
στοποιείται εντός μηνός από την πραγματοποίησή της 
στην αρμόδια για τον ανταγωνισμό Υπηρεσία του Υπουρ¬ 
γείου Εμπορίου. 

2. Κατ’ εξαίρεση, δεν απαιτείται γνωστοποίηση όταν: α) 
το μερίδιο συμμετοχής στην αγορά των αγαθών ή υπηρε¬ 
σιών, που αφορά η συγκέντρωση, αντιπροσωπεύει στην 
Εθνική αγορά ή σε ένα σημαντικό τμήμα της μέχρι 10% 
του συνολικού κύκλου εργασιών, η β) ο συνολικός κύκλος 
εργασιών όλων των επιχειρήσεων, που συμμετέχουν στη 
συγκέντρωση, κατά τα οριζόμενα στο άρθρο 4ε, δεν υπερ¬ 
βαίνει στην Εθνική αγορά ίο σε δραχμές ισόποσο των 
δέκα εκατομμυρίων (10.000.000) Ευρωπαϊκών Μονάδων 
(ΕΟΙ). 

3. Υποχρεούνται σε γνωστοποίηση: α) σε περίπτωση 
που η συγκέντρωση αποτελεί αντικείμενο συμφωνίας των 
επιχειρήσεων που συμμετέχουν στη συγκέντρωση, η κο- 
θεμία από αυτές, β) σε όλες τις άλλες περιπτώσεις τα 
πρόσωπα, οι επιχειρήσεις ή ομάδες προσώπων ή επιχειρή¬ 
σεων που αποκτούν έλεγχο στο σύνολό τους ή σε τμήματα 
μίας ή περισσοτέρων επιχειρήσεων. 

4. Με απόφαση του Υπουργού Εμπορίου, μετά από 
γνώμη της Επιτροπής Ανταγωνισμού, καθορίζεται το ειδι¬ 
κότερο περιεχόμενο της γνωστοποιήσεως και κάθε άλλο 
σχετικό μ' αυτή θέμα. 

5. 0 Υπουργός Εμπορίου, μπορεί, μετά από γνώμη της 
Επιτροπής Ανταγωνισμού, να επιβάλλει πρόστιμο ύψους 
3% του συνολικού κύκλου εργασιών, όπως αυτός ορίζεται 
στο άρθρο 4ε, σε περίπτωση παραλείψεως της υποχρέω¬ 
σης προς γνωστοποίηση». 

Η τελευταίοα παράγραφος του άρθρου τούτου κατά το 
μέρος που καθιστά αρμόδιο τον Υπουργό Εμπορίου μετά 
από γνώμη της Επιτροπής Ανταγωνισμού να επιβάλλει 
πρόστιμο πρέπει να θεωρηθεί καταργημένη, καθόσον 
κατά την παράγρ. 4 του ίδιου άρθρου, όπως τούτο αντικα- 
ταστάθηκε από το άρθρο 2 παράγρ. 2 του Ν. 2296/95 και 
ισχύει ήδη από 24.2.95 κατά το άρθρο 8 του ίδιου νόμου η 
πιο πάνω εξουσία του Υπουργού Εμπορίου να επιβάλλει 
πρόστιμο περιήλθε στην Επιτροπή Αναγωνιομού. 

Από τις διατάξεις τούτες προκύπτει ότι η εφαρμογή 
τους συναρτάται με την έκδοση της κανονιστικής απόφα¬ 
σης του Υπουργού Εμπορίου με την οποία και θα καθορι¬ 
στεί το ειδικότερο περιεχόμενο της γνωστοποίησης κατά 
τη ρητή μνε^α της διάταξης της παραγρ. 4. Συνεπώς εφό¬ 
σον δεν έχει εκδοθεί ακόμη η κανονιστική απόφαση δεν 
επιτρέπεται να επιβληθεί με απόφαση του Υπουργού 
Εμπορίου (ήδη της Επιτροπής Ανταγωνισμού), το προβλε- 

πόμενο από την παρόγρ, 5 του Ιδιου άρθρου πρόστιμο. 
Κατά τη γνώμη όμως του Προέδρου της Επιτροπής οι θε¬ 
σπιζόμενες πιο πάνω ρυθμίσεις, όσον αφορά την υποχρέ¬ 
ωση γνωστοποίησης της συγκέντρωσης των επιχειρήσεων 
είναι λεπτομερείς και δύνανται να εφαρμοσθούν αυτοτε¬ 
λής. Ως εκ τούτου η παράλειψη της Διοίκησης να εκδόσει 
την προβλεπόμενη από την παράγρ. 4 κανονιστική από¬ 
φαση για τη ρύθμιση των λεπτομερειών εφαρμογής των 
διατάξεων του άρθρου τούτου (ειδικότερο περιεχόμενο 
της γνωστοποίσης) δεν καθιστά κατά την Ιδια γνώμη ανέ¬ 
φικτη την εφαρμογή τους (προβλ. Σ.τ.Ε. 1854/1990 
ολομ., βλ. ακόμη Σ.Τ.Ε. 1611/1977, 3152/1967, 960 και 
1368/1965). Κατόπιν τούτων η Επιτροπή Ανταγωνισμού 
κρίνει, κατά πλειοψηφία, ότι δεν πρέπει να επιβληθεί πρό¬ 
στιμο στις ημεδαπές ανώνυμες εταιρείες ΕΛΑΐΣ ΑΕ και 
ΕΔΙΝΑ ΑΕ για το λόγο ότι οι εταιρείες αυτές γνωστοποίη¬ 
σαν με καθυστέρηση κατά 11 μήνες από την καταχώρηση 
της εγκριτικής απόφασης της συγχώνευσής τους (δι’ 
απορροφήσεως της δεύτερης από την πρώτη) στο Μη¬ 
τρώο Ανωνύμων Εταιρειών (καταχώρηση στις 13.12.93 
και υποβολή γνωστοποίησης στην Υπηρεσία στις 


13.12.1994 αντί της 13.1.1994 τελευταίας ημέρας της 
προβλεπόμενης προθεσμίας). 

Ανεξαρτήτως των ανωτέρω, εφόσον με την κτχύουσα 
ήδη ρύθμιση, συγκέντρωση πραγματοποιείται όταν συγ¬ 
χωνεύονται δύο ή περισσότερες προηγουμένως ανεξάρ¬ 
τητες επιχειρήσεις (άρθρο 4 παράγ. 2, όπως το άρθρο 
τούτο ισχύει μετά την αντικατάστασή του από το άρθρο 2 
παρ. 1 του Ν. 2296/95, βλ. και εισηγητική έκθεση του νό¬ 
μου τούτου) και στην κρινόμενη περίπτωση οι προαναφε- 
ρόμενες επιχειρήσεις δεν ήταν ανεξάρτητες (η απορρο- 
φούμενη ήταν θυγατρική της απορροφούσας με κατοχή 
100% των μετοχών) δεν υφίσταται υποχρέωση σε γνω¬ 
στοποίηση της πιο πάνω φερόμενης συγκέντρωσης και 
συνεπώς και για το λόγο αυτό δεν πρέπει να επιβληθεί 
πρόστιμο στις επιχειρήσεις αυτές. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Μαϊου 1995 

Ο Πρόεδρος 
Γ. ΣΚΟΥΛΟΥΔΗΣ 

